Document ID: 32004R1931

KOMISIJOS REGLAMENTAS (EB) Nr. 1931/2004
2004 m. lapkričio 8 d.
keičiantis Reglamentą (EEB) Nr. 1609/88, nustatantį vėliausią sviesto, kuris parduodamas pagal Reglamentus (EEB) Nr. 3143/85 ir (EB) Nr. 2571/97, pristatymo į saugyklą terminą
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ir ypač į jo 10 straipsnį,
kadangi:
(1)
Pagal 1997 m. gruodžio 15 d. Komisijos reglamento (EB) Nr. 2571/97 dėl sviesto pardavimo sumažintomis kainomis ir dėl pagalbos suteikimo konditerijos gaminių, ledų ir kitų maisto produktų gamyboje naudojamai grietinėlei, sviestui ir koncentruotam sviestui (2) 1 straipsnį, pardavimui skirtas sviestas turi būti sandėliuojamas iki nustatytos datos.
(2)
Atsižvelgiant į padėtį sviesto rinkoje ir turimus kiekius, data, nurodyta Komisijos reglamento (EEB) Nr. 1609/88 (3) 1 straipsnyje, susijusi su Reglamente (EB) Nr. 2571/97 minėtu sviestu, turi būti pakeista.
(3)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1609/88 1 straipsnio antra pastraipa keičiama taip:
„Reglamento (EB) Nr. 2571/97 1 straipsnio 1 dalies a punkte minėtas sviestas turi būti priimtas į saugyklą iki 2003 m. sausio 1 d.“
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 8 d.

Labels: 3
17